Z
 Zulu (Зỳлу)
 3.2.Числа
 Числата се изговарят цифра по цифра.
 0 =
 Zero (Нула)
 1 =
 One (Едно)
 2 =
 Two (Две)
 3 =
 Three (Три)
 4 =
 Four (Четири)
 5 =
 Five (Пет)
 6 =
 Six (Шест)
 7 =
 Seven (Седем)
 8 =
 Eight (Осем)
 9 =
 Nine (Девет)
 C2.
 Оперативни инструкции
 1.Въведение
 В процеса на комуникация железопътните предприятия и управителите на инфраструктури използват европейски инструкции в следните случаи:
 1)разрешение за преминаване на крайна точка на разрешеното движение — сигнал/указател за спиране;
 2)разрешение за потегляне след принудително спиране (ETCS);
 3)задължение за оставане в спряно състояние, задължение за приключване на мисията (съгласно ETCS);
 4)отмяна на оперативна инструкция;
 5)задължение за движение при ограничаващи условия;
 6)задължение за визуално управление;
 7)разрешение за потегляне в режим „на отговорност на машиниста“ (Staff Responsible — SR) (ETCS) при готовност за движение;
 8)разрешение за преминаване през повреден ж.п. прелез;
 9)задължение за движение при ограничения в електрозахранването;
 (10—20) ЗАПАЗЕНИ ПОЗИЦИИ
 Номера от 1 до 20 са запазени за европейски инструкции, номера от 1 до 5 и 7 са задължителни за ETCS. В случай че за някоя оперативна инструкция, свързана със система от клас В, се изисква повече информация, отколкото се съдържа в европейските инструкции, вместо тях може да се използват националните правила. В такъв случай управителят на инфраструктурата може да определи изискванията в националните правила. Ако са номерирани, определените от съответния управител на инфраструктурата национални правила се изброяват от номер 21 нататък. Съдържанието на националните правила следва поне да се припокрива със съдържанието на европейските инструкции.
 2.Съдържание
 Всяка оперативна инструкция съдържа най-малко следното:
 –откъде е издадена (местоположение на ръководителя на движението),
 –на коя дата е издадена (не се отнася за устните инструкции),
 –за кой влак/маневрено движение се отнася,
 –ясни, точни, недвусмислени указания,
 –уникална идентификация, подадена от ръководителя на движението.
 В допълнение, в зависимост от обстоятелствата, в оперативната инструкция може да бъде посочено и следното:
 –час на издаване,
 –местоположение на влака/маневреното движение,
 –идентификационен номер на машиниста;
 –идентификационен номер на издалия инструкцията;
 –утвърждаване (подпис или електронно потвърждение), че инструкцията е получена.
 Оперативна инструкция, подлежаща на записване, може да бъде отменена само с Европейска инструкция No 4, като се посочи изрично уникалният идентификационен номер на инструкцията, която се отменя.
 3.Предаване на оперативната инструкция
 Европейската инструкция включва информация, предоставена по електронен път, устно, физически на хартиен носител или във вид на устни указания, които машинистът трябва да запише, или по други сигурни методи за комуникация, осигуряващи същото ниво на информация.
 По принцип, когато се изисква дадена оперативна инструкция да бъде записана от машиниста, влакът трябва да е спрял. Железопътното предприятие и съответният управител на инфраструктура могат да извършат съвместно оценка на риска, с чиято помощ да може да се определи при какви условия отклоняването от този принцип е е безопасно.
 Оперативната инструкция се издава възможно най-близо до района, за който се отнася.
 Оперативната инструкция има предимство пред съответните указания, дадени от сигналите по протежение на линията и/или от интерфейса машинист—машина (DMI). Когато е приложима по-ниска разрешена скорост или по-ниска скорост на приближаване до сигнали (release speed) в сравнение с максималната скорост, предписана